Egpaar se ongewone troufoto’s sorg vir opskuddingFoto: Joel Lim / Calibre Pictures ŉ Paartjie van Singapoer het met hul troufoto’s ŉ opskudding op sosiale media veroorsaak. Die BBC berig Jenny Tay en Darren Cheng, albei werknemers by ŉ begrafnisonderneming, se troufoto’s sluit onder meer foto’s in waar hulle in ŉ kis sit. Volgens die paartjie, wat eers in Oktober trou, het die dood ŉ belangrike deel in die fotosessie gespeel. “’n Groot gedeelte van die fotosessie was beslis deur die werk wat ons doen geïnspireer. Die dood is ŉ deel van ons lewens en moet nie as taboe gesien word nie,” het Tay gesê. Troufotosessies in Singapoer word tradisioneel voor die amptelike seremonie gehou. Lees meer hier.